জুলফিকার রাসেল
জুলফিকার রাসেল (জন্ম: ১৩ নভেম্বর, ১৯৭৭) বাংলাদেশী সাংবাদিক, গীতিকার ও কবি। তিনি বাংলা অনলাইন সংবাদ মাধ্যম বাংলা ট্রিবিউন এর সম্পাদক। ১৯৯৬ সাল থেকে এখন পর্যন্ত তিনি ৫০০ এর অধিক গান রচনা করেছেন।[তথ্যসূত্র প্রয়োজন] সেরা গীতিকার হিসেবে তিনি ২০০৮, ২০১০ ও ২০১৩ সালে সিটিসেল-চ্যানেল আই মিউজিক অ্যাওয়ার্ডস পেয়েছেন। ২০১৭ সালের সেরা আধুনিক বাংলা গানের জন্য তিনি ‘মিরচি মিউজিক অ্যাওয়ার্ডস (বাংলা) ২০১৭’ পুরস্কার পেয়েছেন। তার লেখা ‘সবুজ ছিল’ গানটির জন্য তিনি এ পুরস্কার পান। গানটি কলকাতার আশা অডিও থেকে প্রকাশিত নচিকেতার একক অ্যালবাম ‘বেঁচে থাকার মানে’ অ্যালবামের।